གསུམ་ནི་བོད་རིག་པའི་ཞིབ་འཇུག་ཆེད་མཁས་པ་དང་བོད་ཁུལ་ལ་ཞབས་འདེགས་སྒྲུབ་མཁན།མི་རིགས་མཐུན་སྒྲིལ་ལ་སྐུལ་སྤེལ་བྱེད་མཁན་དང་མེས་རྒྱལ་གཅིག་གྱུར་ལ་སྲུང་སྐྱོང་བྱེད་མཁན་གྱི་ཕུལ་བྱུང་གི་ཤེས་ལྡན་མི་སྣ་ཁག་ཅིག་གསོ་སྐྱོང་བྱས་ཡོད།ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པའི་ཆེད་ལས་དེས་ལོ༦༠ཡི་རིང་ལ་རྒྱ་རིགས་དང་བོད་རིགས།མི་རིགས་གཞན་པ་སོགས་ཀྱི་སློབ་མ་མང་པོ་གསོ་སྐྱོང་བྱས་ཡོད།ཁོ་ཚོར་རྨང་གཞི་བརྟན་པོ་ཡོད་པ་དང་།ལས་སྒོ་ཆ་ཚང་ཡིན་པ།རྒྱ་བོད་གཉིས་ཀྱི་སྐད་ཡིག་ལ་བྱང་ཆུབ་པ།ཏང་གི་མི་རིགས་སྲིད་ཇུས་ལག་ལེན་མཐར་ཕྱིན་ཡོང་བ་དང་།ཏང་གི་བྱེད་ཕྱོགས་དང་སྲིད་ཇུས་སོགས་དྲིལ་སྒྲོག་བྱེད་པ།མི་རིགས་མཐུན་སྒྲིལ་ལ་སྐུལ་སྤེལ་དང་མི་རིགས་ཁ་བྲལ་ལ་ངོ་རྒོལ་བྱེད་པ་དང་མེས་རྒྱལ་གཅིག་གྱུར་ལ་སྲུང་སྐྱོང་བྱེད་པ།དཔལ་ཡོན་ཅན་དང་ཡར་ཐོན་ཅན།མཐུན་སྒྲིལ་ཅན།རྫོགས་ལྡན་གྱི་བོད་གསར་པ་འཛུགས་རྒྱུ་བཅས་ལ་མཛད་རྗེས་ཆེན་པོ་བཞག་ཡོད།